กล้าได้กล้าเสีย : ทรัมป์ หลบฉากหนีอาเซียน
แก้ตัวได้อีกครั้ง,เวทีการประชุมเอเปกที่ชิลีเป็นเจ้าภาพมีอันต้องยกเลิกไปโดยปริยาย เหตุเพราะปัญหาความขัดแย้งทางการเมืองมีการประชุมประท้วงต่อต้านรัฐบาล,ทำให้มุมหนึ่งที่น่าสนใจคือการเจรจาการค้าระหว่างสหรัฐฯ-จีนต้องเลื่อนออกไปทั้งๆที่สามารถตกลงกันได้ระดับหนึ่ง,ถึงขั้นที่จะลงนามข้อตกลงกันที่นั่นก็ต้องเลื่อนออกไปลงสถานที่อื่นคาดว่าเดือนหน้าคงจะประสบผลสำเร็จ,ทำให้สงครามการค้าระหว่างสหรัฐฯ–จีนน่าจะคลี่คลายไปในทางที่ดี,ที่ประเทศไทยก็มีการประชุมอาเซียนซัมมิตในฐานะที่ไทยเป็น เจ้าภาพ ก็เป็นอีกเวทีหนึ่งที่มีความสำคัญไม่ต่างกัน,เพราะในกลุ่มอาเซียนที่มีอยู่ 10 ประเทศ แต่มีประชากรมากถึง 500 ล้านคน ซึ่งปัจจุบันต้องถือว่าเป็นภูมิภาคที่มีความสำคัญทั้งด้านการเมืองระหว่างประเทศ การค้า การลงทุน,พูดง่ายๆ ว่าเป็นพื้นที่ที่มีความสำคัญในระดับโลกไปแล้ว,แม้แต่ละประเทศที่ผูกพันในความเป็นอาเซียนนั้นยังอยู่ในระดับประเทศกำลังพัฒนาเป็นส่วนใหญ่,แต่ก็มีอีกหลายประเทศที่มีการพัฒนายกระดับถึงประเทศที่พัฒนาแล้วโดดเด่นที่สุดก็คือสิงคโปร์ ที่ไล่มาติดๆก็คือ มาเลเซีย อินโดนีเซีย เวียดนามและไทย,ลักษณะความร่วมมือระหว่างประเทศในอาเซียนนั้นแม้ยังไม่ได้ก้าวไปถึงอียูที่กลายเป็นประเทศใหญ่ในยุโรปซึ่งมีความสัมพันธ์กันถึงขั้นใช้เงินสกุลเดียวกัน,แต่อาเซียนมีความสัมพันธ์กันอย่างหลวมๆ แต่ภาพรวมก็มีความเป็นหนึ่งที่เกาะเกี่ยวกันอย่างดีจนทำให้ประเทศมหาอำนาจให้ความสำคัญทุกด้าน,จุดที่ตั้งถือเป็นยุทธภูมิที่ประเทศใหญ่ๆพยายามผูกสัมพันธ์เพื่อครองใจโดยเฉพาะสหรัฐฯ จีน รัสเซีย อียู และอีกหลายประเทศ,การประชุมอาเซียนซัมมิตครั้งนี้ จึงไม่ใช่แค่ผู้นำในประเทศอาเซียนเท่านั้น แต่มีประเทศคู่ค้าที่ส่งตัวแทนเข้าร่วมประชุมด้วยเพื่อเจรจาว่าด้วยการค้า การลงทุน,ที่สำคัญก็คือการเมืองระหว่างประเทศ,การประชุมครั้งนี้มีหลายระดับเริ่มจาก 30 พ.ค.62 ถึง 4 พ.ย.62 เมื่อเสร็จสิ้นก็จะผ่องถ่ายให้เวียดนาม ซึ่งจะเป็น เจ้าภาพ ในฐานะประธานอาเซียนต่อไป,10 กว่าปีที่ผ่านมาไทยในฐานะประธานอาเซียนจึงเป็น เจ้าภาพ ได้จัดประชุมที่พัทยาได้เกิดเหตุการณ์ที่สร้างความเสื่อมเสียต่อเกียรติภูมิ ทำลายภาพลักษณ์อย่างที่ไม่ควรจะเกิดขึ้น,ระหว่างได้เกิดความขัดแย้งทางการเมืองปรากฏกลุ่ม นปช.ได้นำกำลังบุกเข้าไปก่อเหตุวุ่นวายสร้างความหวาดหวั่นต่อผู้นำประเทศต่างๆที่เข้าร่วมประชุม,ถึงขั้นต้องหนีตายกันอย่างจ้าละหวั่นผลก็คือการประชุมต้องยุติลงโดยปริยาย,เผอิญระหว่างการประชุมในครั้งนี้ศาลฎีกาได้มีคำพิพากษาบรรดาแกนนำ นปช.และตัดสินจำคุกไปหลายคน พ้นคดีไปส่วนหนึ่งและอีกส่วนหนึ่งเผ่นหนีไป,เป็นเหตุให้รัฐบาลปัจจุบันต้องจัดเจ้าหน้าที่รักษาความปลอดภัยถึงหมื่นคนเพื่อทำหน้าที่ดูแลความปลอดภัยเพราะมีบทเรียนที่ล้ำค่ามาแล้ว,เสียดายที่ โดนัลด์ ทรัมป์ ประธานาธิบดีสหรัฐฯไม่มาร่วมประชุม แต่ส่งเจ้าหน้าที่ระดับมาแทนเหมือนไม่ให้ราคา,ก็ไม่ทราบว่าเพราะเหตุใด แต่อย่างหนึ่งเพราะสหรัฐฯสร้างปัญหาต่อภูมิภาคนี้เอาไว้มาก ยิ่งไทยกำลังถูกเล่นงานในเรื่องที่ถูกตัดจีเอสพีและการแบน 3 สารเคมี ซึ่งไทยจะใช้เวทีนี้เพื่อเจรจาต่อรอง,หรืออาจจะหลบฉากเพราะอาจถูกรุมสกรัมก็เป็นได้?,สายล่อฟ้า
เวทีการประชุมเอเปกที่ชิลีเป็นเจ้าภาพมีอันต้องยกเลิกไปโดยปริยาย เหตุเพราะปัญหาความขัดแย้งทางการเมืองมีการประชุมประท้วงต่อต้านรัฐบาล
โดนัล ทรัมป์,หนีอาเซียน,ประชุมอาเซียน,สายล่อฟ้า,กล้าได้กล้าเสีย